Prema izvješću iz PU varaždinske, policijski službenici PU varaždinske dovršili su kriminalističko istraživanje nad 44-godišnjakinjom zbog sumnje da je kao zaposlenica osiguravajućeg društva prisvojila tuđa novčana sredstva koja su joj povjerena.
Naime, navedena je od srpnja do kolovoza 2018. godine sklopila police osiguranja motornih vozila sa dvadesetak ugovaratelja osiguranja te je od istih naplaćivala premije osiguranja u gotovini. Umjesto da taj novac položi na žiro račun društva ona ga je zadržala za sebe. Time je ostvarila imovinsku korist od oko 15 tisuća kuna. Protiv nje će se podnijeti kaznena prijava za kazneno djelo Pronevjere.